Атанас Цанков
Весело ми е

chitanka.info

Пътечката къде ли е?

Затрупал я снегът.

Но в зимното веселие

не ми е нужен път.

Тук тичали са зайчета,

нашарили са вред.

Поточе звънна май че там

с клавиш от бистър лед.

И катеричка бежова

съзирам възхитен!

Елхата с лапка ежова

здрависва се със мен.

А клончето, надвесено,

ме плесва със игли.

На мене ми е весело

и хич не ме боли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.